
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 109 


13 Ιουνίου 1995^ 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

202. Τροποποίηση του Π.Δ. 315/19Θ3 «Σύσταση Γε- 
νϋ<ής Διεύθυνσης Διοικητικού Εκσυγχρονισμού 
στο Υπουργείο Προεδρίας της Κυβέρνησης, ... 1 

203. Ρύθμιση θεμότων του πυροσβεστικού προσωπι¬ 

κού του Πυροσβεστικού Σώματος και άλλες δια¬ 
τάξεις. 2 

204. Τροποποίηση του Π.Δ. 80/19Θ3 «Ρύθμιση θεμά¬ 
των εκπαίδευσης κ.λπ. του προσωπικού του 


Υπουργείου Δημόσιας Τάξης ...»(Α' 36). 3 

205. Κατάταξη αθλητών εθνικής ομάδας στην Ελλη¬ 
νική Αστυνομία και Πυροσβεστικό Σώμα. 4 


206 Εηαναμεταβίβαοη άσκησης αρμοδιοτήτων των 
Υπουργών Οικονομικών και Περιβάλλοντος Χω¬ 
ροταξίας και Δημοσίων Έργων, που έχουν μετα- 
βιβοσθεί στον Γενικό Γραμματέα Περιφέρειας 


Ανατολικής Μακεδονίας και Θράκης. 5 

207 Μεταβίβαση αρμοδιοτήτων πολεοδομικών εφαρ¬ 
μογών στο Δήμο Μακρακώμης (Ν. Φθιώτιδας). . 6 


ΑΠΟΦΑΣΕΙΣ 

Δημοσίευση στην Εφημερίδα της Κυβερνήσεως απο- 
φάσεως της Ολομέλειας της Βουλής «Για την κα¬ 
τασκευή. με χρηματοδότηση της Βουλής, ανά 
ενός δημοσίου σχολείου στους πληγέντες. από 
τους σεισμούς Νομούς Γρεβενών και Κοζάνης». 7 

ΔημοοΙευση στην Εφημερίδα της Κυβερνήσεως απο- 
φάσεως της Ολομέλειας της Βουλής «Περί ερμη¬ 
νευτικής προσθήκης στο άρθρο 32α του Κανονι¬ 
σμού της Βουλής (Μέρος Β' - Προσωπικό)». 8 

Τροποποίηση των διατάξεων της ΠΔ/ΤΕ1955/2.7.91, 
όπως ισχύει, που αφορούν στην κατα’.Όλωτική 
πίστη και στη χορήγηση δανείων σε φυσικά πρό¬ 
σωπα . 9 

Τροποποίηση των διατάξεων της ΠΔ/ΤΕ 1955/2.7,91, 
όποίς ισχύει, που αφορούν στην καταναλωτική 
πίστη και στη χορήγηση δανείων σε φυσικά πρό¬ 
σωπα .ΊΟ 


Ανάκληση της απόφασης ΕΝΠΘ 462/3/7.12.90 περί 
εγκρίοεως ιδρύσεως και λειτουργίας στην Ελ¬ 
λάδα Γραφείου Αντιπροσωπείας και Οικονομι¬ 
κών Πληροφοριών της Τράπεζας «ΒΑΝΟΑ 
ΟΕΙ.1-Α δνίΖΖΕΗΑ ΙΤΑίΙΑΝΑ».11 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 202 (1) 

Τ ροποποίηση του Π.Δ. 315/1993 «Σύσταση Γενικής Διεύ¬ 
θυνσης Διοικητικού Εκσυγχρονισμού στο Υπουργείο 

Προεδρίας της Κυβέρνησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπδιμη; 

1. Τις διατάξεις: 

α) Του άρθρου 24 παρ. 5 του Ν. 1558/85 -Κυβέρνηση 
και κυβερνητικά όργανα» (ΦΕΚ137 Α’), σε συνδυασμό με 
το άρθρο 6 παρ. 6 παρ. 6 εδάφιο δεύτερο του Ν. 2026/ 
1992 (ΦΕΚ 43 Α'). 

β) Των άρθρων 35 παρ. 1 και 38 παρ. 16 του Ν. 2190/ 
1994 «Σύσταση ανεξάρτητης αρχής για την επιλογή προ¬ 
σωπικού κ.λπ.» (ΦΕΚ 28 Α'). 

ν) Του άρθρου 29Α του Ν. 1558/1985, που προστέθηκε 
με το άρθρο 27 του Ν. 2081 /1992 «Ρύθμιση του θεσμού 
των Επιμελητηρίων κ.λπ.» (ΦΕΚ 154 Α'). 

2. Το γεγονός ότι από τις διατάξεις του παρόντος π. δια¬ 
τάγματος δεν προκαλεΐται δαπάνη σε βάρος το κρατικού 
προϋπολογισμού. 

3. Την αριθμ. 306/1995 γνωμοδότηση του Συμβουλίου 
της Επικρατείας, μετά πρόταση των Υπουργών Προεδρίας 
της Κυβέρνησης και Οικονομικών, αποφασίζουμε; 

Αρθρο μόνο 

Η παράγραφος 5 του άρθρου μόνου του Π.Δ. 315/1993 
(ΦΕΚ 135 Α') αντικαθιστάται, ως εξής: 

«5. Της Γενικής Διεύθυνσης Διοικητικού Εκσυγχρονι¬ 
σμού προίσταται μόνιμος υπάλληλος του κλάδου ΠΕ Διοι¬ 
κητικής Οργάνωσης του Υπουργείου Προεδρίας της Κυ¬ 
βέρνησης». 

Στον Υποϋρνώ Προεδρίας της Κυβέρνησης αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 9 Ιουνίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

I. ΠΟΤΤΑΚΗΣ ΑΛΕΞ. ΠΑΠΑΔΟΠΟΥΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 203 (2) 

Ρύθμιση θεμάτων του πυροσβεστικού προσωπικού του 
Πυροσβεστικού Σώματος και άλλες διατάξεις. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 11 παράγρ. 1, περ. (α), (δ), (στ) και (η) 
του Ν. 1481/1984 «Οργανισμός Υπουργείου Δημόσιας 
Τάξης» (Α' 151), όπως το άρθρο αυτό αντικαταοτάθηκε 
από την παράγρ. 1 του άρθρου 1 του Ν. 1590/1986. 

β) Του άρθρου 1 παράγρ. 2 του Ν. 1590/1986 «Τροπο¬ 
ποίηση διατάξεων του Ν. 1481/1984 “Οργανισμός 
Υπουργείου Δημόσιας Τάξης' (και άλλες διατάξεις» (Α’ 
49). 

γ) Του άρθρου 29Α του Ν. 1558/1985 «Κυβέρνηση και 
κυβερνητικά όργανα» (Α’ 137), το οποίο προστέθηκε με το 
άρθρο 27 του Ν. 2081/1992 (Α’ 154). 

δ) Του άρθρου μόνου του Π.Δ. 108/1994 «Περιορισμός 
συναρμοδιότητας κατά την έκδοση κανονιστικών διαταγ¬ 
μάτων και αποι^οεων σε θέματα αρμοδιότητας των 
Υπουργείων Προεδρίας της Κυβέρνησης και Δημόσιας 
Τάξης» (Α’ 82). 

2. Το γεγονός ότι από τις διατάξεις του παρόντος δια¬ 
τάγματος δεν προκαλεΐται δαπάνη σε βάρος του κρατικού 
προΰπολογιομού. 

3. Την 112/1995 γνωμοδότηση του Συμβουλίου της 
Επικράτειας, μετά από πρόταση του Υπουργού Δημόσιας 
Τάξης, αποφασίζουμε; 

Αρθρο 1 

Τροποποίηση διατάξεων του Π.Δ. 365/1990 

Το άρθρο 1 του Π.Δ. 385/1990 (Α’ 144), όπως τροπο¬ 
ποιήθηκε και συμπληρώθηκε μεταγενέστερα και ισχύει 
σήμερα, αντικαθίσταται ως εξής: 

•Άρθρο 1 

Κατάταξη πτυχιούχων Α.Ε.Ι. ως Αξιωματικών 

1. Από τον αριθμό των θέσεων που προκηρύσσονται για 
εισαγωγή στο Τμήμα Ανθυποπυραγών της Πυροσβεστικής 
Ακαδημίας, ποσοστό 50% καλύπτεται, ύστερα από επι¬ 
λογή, από άνδρες και γυναίκες Ελληνες πολίτες ή ομογε¬ 
νείς πτυχιούχους των ακόλουθων Σχολών ή Τμημάτων 
Ανωτάτων Εκπαιδευτικών Ιδρυμάτων της ημεδαπής ή 
αντίστοιχων της αλλοδαπής, εφόσον το πτυχίο τους ανα¬ 
γνωρίζεται και στην Ελλάδα; Πυρομηχανικών, Χημικών 
Μηχανικών, Χημείας, Φυσικής, Μαθηματικών, Γεωλογίας, 
Μηχανολόγων Μηχανικών, Ηλεκτρολόγων Μηχανικών, 
Ηλεκτρολόγων Μηχανικών και Μηχανικών Η/Υ, Μηχανι¬ 
κών Η/Υ και Πληροφορικής, Πληροφορικής, Εφηρμοσμέ- 


νης Πληροφορικής, Δαοολόγων Φυσικού Περιβάλλοντος, 
Πολιτικών Μηχανικών, Αρχιτεκτόνων, Ναυπηγών, Νομικής 
(Τμήμα Νομικό), Οικονομικών Επιστημών και Δημοσιογρα¬ 
φίας και Μέσων Μαζικής Επικοινωνίας. Οι γυναίκες υπο¬ 
ψήφιοι καλύπτουν ποσοστό 10% του συνόλου των προκη- 
ρυσαομένων κάθε φορά θέσεων γΓ αυτήν την κατηγορία 
υποψηφίων Δοκίμων Ανθυποπυραγών. Αν για οποιοδή- 
ποτε λόγο ο αριθμός των θέσεων που πρόκειται να καλυ¬ 
φθεί από άνδρες ή γυναίκες υποψήφιους δεν καλύπτεται 
επιτρέπεται η α^ηλοσυμπλήρωση από υποψηφίους του 
άλλου φύλλου. 

Οι υποψήφιοι πρέπει να έχουν, κατά το χρόνο υποβολής 
της αίτησης συμμετοχής στο διαγωνισμό και κατά το διορι¬ 
σμό τους, τα προοόντα και τις προϋποθέσεις που απαιτού¬ 
νται για το διορισμό Δοκίμων Πυροσβεστών και ηλικία μέ¬ 
χρι 30 ετών κατά το χρόνο υποβολής της αίτησης. Για τον 
υπολογισμό της ηλικίας των υποψηφίων, ως ημερομηνία 
γέννησης λαμβάνεται η 31 Δεκεμβρίου του έτους γέννη¬ 
σης. Τα ισχύοντα για τις αθλητιιάϊς δοκιμασίες που προ- 
βλέπονται για την κατάταξη Δοκίμων Πυροσβεστών εκτός 
από τη βαθμολογία τους εφαρμόζονται αναλόγως και γΓ 
αυτούς. 

Δικαίωμα συμμετοχής στο διαγωνισμό αυτό έχουν και 
πυροσβεστικοί υπάλληλοι ηλικίας μέχρι 35 ετών, που 
έχουν τα απαιτούμενα και για τους ιδιώτες λοιπά προσό¬ 
ντα και προϋποθέσεις. ΓΓ αυτούς, η είσοδος στο Τμήμα 
Ανθυποπυραγών της Πυροσβεστικής Ακαδημίας, θεωρεί¬ 
ται, για τη μισθολογική τους εξέλιξη, ως νέα κατάταξη. 

2. Η προκήρυξη του διαγωνισμού γίνεται με απόφαση 
του Υπουργού Δημόσιας Τάξης, ύστερα από εισήγηση του 
Αρχηγού του Πυροσβεστικού Σώματος. Στην απόφαση 
αυτή καθορίζεται συνολικά ο αριθμός των προς κατάταξη 
πτυχιούχων, αναλυτικά ο αριθμός των θέσεων που πρόκει¬ 
ται να καλυφθούν από άνδρες και γυναίκες, οι Σχολές ή 
Τμήματα Α.Ε.Ι. καθώς και ο αριθμός των θέσεων για άν¬ 
δρες και γυναίκες που καλύπτεται από πτυχιούχους κάθε 
Σχολής ή Τμήματος, τα προσόντα των υποψηφίων, τα 
απαιτούμενα δικαιολογητικά, ο τόπος και χρόνος υποβο¬ 
λής τους καθώς και κάθε άλλη αναγκαία λεπτομέρεια. 

Σε περίπτωση που για οποιοδήποτε λόγο δεν καλύπτε¬ 
ται ο αριθμός των προκηρυσσομένων θέσεων για μία ή πε¬ 
ρισσότερες Σχολές ή Τμήματα, συμπληρώνεται από επιτυ- 
χόντες άλλης Σχολής ή Τμήματος Α.Ε.Ι., απ’ αυτές που 
περιλαμβάνονται στην προκήρυξη. Στην περίπτωση αυτή ο 
Αρχηγός του Πυροσβεστικού Σώματος ορίζει τις Σχολές ή 
Τμήματα από τις οποίες γίνεται η συμπλήρωση των θέ¬ 
σεων. 

3. Η επιλογή των υποψηφίων γίνεται από τριμελή Επι¬ 
τροπή. που συγκροτείται με απόφαση του Υπουργού Δη¬ 
μόσιας Τάξης και αποτελείται από Ανώτατους Αξιωματι¬ 
κούς Γενικών Υπηρεσιών του Πυροσβεστικού Σώματος, 
με πρόεδρο τον αχώτερο ή αρχαιότερο απ’ αυτούς και 
μέλη τους υπόλοιπους. 

Γραμματέας ορίζεται ένας Ανώτερος Αξιωματικός Γ ενι¬ 
κών Υπηρεσιών. Στην ίδια απόφαση ορίζονται και ισάριθμα 
αναπληρωματικά μέλη. 

Η Επιτροπή συντάσσει για κάθε Σχολή ή Τμήμα Α.Ε.Ι. πί¬ 
νακα επιλεγομένων και μη επιλεγομένων. Ως μη επιλεγό¬ 
μενοι θεωρούνται όσοι αποκλείονται από τις αθλητικές 
δοκιμασίες ή κρίνονται σωματικά ανίκανοι και όσοι δεν 
προσέρχονται στις προβλεπόμενες εξετάσεις. Γ ια την το¬ 
ποθέτηση των υποψηφίων στον πίνακα επιλεγομένων η 

Επιτροπή λαμβάνει υπόψη τ’ ακόλουθα κατά σειρά κριτή¬ 
ρια, τα οποία καθορίζουν και τη μεταξύ τους σειρά επιτυ¬ 
χίας: κατοχή διδακτορικού διπλώματος, τίτλοι μεταπτυχια¬ 
κών σπουδών ετήσιας τουλάχιστον φοίτησης, το επίπεδο 
γνώσης ξένων γλωσσών, ο βαθμός του τίτλου σπουδών και 
η εμπειρία τους σε δραστηριότητες του γνωστικού τους 
αντικειμένου. 

4. Οι επιλεγόμενοι διορίζονται στο Πυροσβεστικό Σώμα 
με το βαθμό του Πυροσβέστη ή προκειμένου για επιλεγέ- 
ντες πυροσβεστικούς υπαλλήλους, με το βαθμό που φέ¬ 
ρουν. Τοποθετούνται στην Πυροσβεστική Ακαδημία εκ¬ 
παιδευόμενοι επί δίμηνο πρακτικά στα πυροσβεστικά κα¬ 
θήκοντα και στη συνέχεια εισάγονται για εκπαίδευση μόνο 
στο Α’ έτος σπουδών του Τμήματος Ανθυποπυραγών. 
Κατά τη διάρκεια της φοίτησής τους καταλαμβάνουν κε¬ 
νές οργανικές θέσεις Ανθυποπυραγών - Υποπυραγών, 
έχουν τον τίτλο του Δοκίμου Ανθυποπυραγοϋ και λαμβά¬ 
νουν αποδοχές πυροσβέστη ή άλλου βαθμού που φέρουν 
κατά την εισαγωγή τους στο Τμήμα Ανθυποπυραγών. 
Εξερχόμενοι ευδόκιμα της Πυροσβεστικής Ακαδημίας 
ονομάζονται Ανθυποπυραγοί Γενικών Υπηρεσιών, ασκούν 
τα καθήκοντα του βαθμού αυτού και όποια άλλα ειδικά κα¬ 
θήκοντα, που σχετίζονται με την επιστημονική τους ειδί¬ 
κευση τους ανατίθενται, εντάσσονται στην επετηρίδα των 
Αξιωματικών Γενικών Υπηρεσιών στο τέλος των λοιπών 
Ανθυποπυραγών που αποφοιτούν κατά το ίδιο ακαδη¬ 
μαϊκό έτος, τοποθετούνται στις Υπηρεσίες του Σώματος, 
σύμφωνα με τις κείμενες διατάξεις και εξελίσσονται όπως 
και οι λοιποί Αξιωματικοί Γενικών Υπηρεσιών του Πυρο¬ 
σβεστικού Σώματος. 

5. Τα μαθήματα που διδάσκονται κατά τη διάρκεια της 
ιροίτησής τους, προβλέπονται από τον Κανονισμό της Πυ¬ 
ροσβεστικής Ακαδημίας. Σε ό,τι αφορά τις εξετάσεις, τον 
τρόπο βαθμολόγησης και άλλα θέματα που έχουν σχέση 
με τη φοίτησή τους και δε ρυθμίζονται ρητά γι' αυτούς από 
τον Κανονισμό της Πυροσβεστικής Ακαδημίας, εφαρμό¬ 
ζονται οναλόγως οι διατάξεις που ισχύουν για τους Δόκι¬ 
μους Αρχιπυροσβέστες». 

Αρθρο 2 

Τροποποϊηοη και συμπλήρωση του Π.Δ. 305/1992 

Το Π.Δ. 305/1992 (Α’ 152) τροποποιείται και συμπλη¬ 
ρώνεται ως εξής: 

1. Στην παράγρ. 2 του άρθρου 3 προστίθεται περίπτωση 
(γ) με το ακόλουθο περιεχόμενο, καταργουμένης της Ηα- 
ρογρ. 3 και αναριθμουμένων των παραγρ. 4 και 5 ως 3 και 
4 αντίστοιχα: 

«γ) Οι αξιωματικοί Γ ενικών Υπηρεσιών που προέρχονται 
από παραγωγική σχολή είναι αρχαιότεροι από τους ομοιό- 
βαθμους που προέρχονται από τη Σχολή Μετεκπαίδευσης 
των Πυρονόμων». 

2. Στην παρόγρ. 3 του άρθρου 5 προστίθεται δεύτερο 
εδάφιο ως εξής: 

«Οι επ’ ανδραγαθία προαγόμενοι αξιωματικοί θεωρεί¬ 
ται, για τις περαιτέρω προαγωγές, ότι απέκτησαν τον 
απαιτούμενο προς προαγωγή συνολικό χρόνο υπηρεσίας 
ως αξιωματικοί από τη χρονολογία που τον απέκτησε και ο 
αμέσως νεότερός τους στο νέο βαθμό αξιωματικός». 

3. Η παράγρ. 2 του άρθρου 14 αντικαθίσταται ως εξής: 

«2. Οι τακτικές εκθέσεις ικανότητας συντάσσονται την 

20ή Ιανουαρίου κάθε έτους εις απλούν και ιδιοχείρως από 
τους αξιολογούντες». 


Άρθρο 3 

Όπου στις ισχϋουσες για το Πυροσβεστικό Σώμα διατά¬ 
ξεις αναφέρονται οι τίτλοι των Πυροσβεστικών Υπηρεσιών 
«Ειδική Μονάδα Αντιμετώπισης Καταστροφών Νότιας Ελ¬ 
λάδας» (Ε.Μ.Α.Κ.Ν.Ε.) και «Ειδική Μονάδα Αντιμετώπισης 
Καταστροφών Βόρειας Ελλάδας» (Ε.Μ.Α.Κ.Β.Ε.), αντικα¬ 
θίσταται με τους τίτλους ·1η Ειδική Μονάδα Αντιμετώπι¬ 
σης Καταστροιρών» (1η (Ε.Μ.Α.Κ.) και «2η Ειδική Μονάδα 
Αντιμετώπισης Καταστροφών» (2η (Ε.Μ.Α.Κ.) αντίστοιχα. 

Άρθρο 4 

Βιβλίο Γενικού Μητρώου 

Στο Αρχηγείο Πυροσβεστικού Σώματος τηρείται μεταξύ 
άλλων και έντυπο Βιβλίο Γενικού Μητρώου των πυροσβε¬ 
στικών υπαλλήλων, στο οποίο καταχωρούνται, κατά σειρά 
κατάταξης, όλα τα ατομικά, οικογενειακά και λοιπά στοι¬ 
χεία τους, που λαμβάνονται από τα δικαιολογητικά που 
υποβάλουν κατά την κατάταξή τους ή σε χρόνο μεταγενέ¬ 
στερο. Από το βιβλίο αυτό ο πυροσβεστικός υπάλληλος 
λαμβάνει αριθμό Γενικού Μητρώου, τον οποίο διατηρεί και 
μετά την δΓ οιονδήποτε λόγο έξοδό του από το Σώμα κα¬ 
θώς και σε περίπτωση επαναφοράς του στην ενέργεια. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 1 Ιουνίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΑΟΣ 

ο νηΟΥΡΓΟΖ ΔΗΜΟΣΙΑΣ ΤΑΞΗΣ 

ΧΗΦΗΣΒΑΛΥΡΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 204 (3) 

Τροποποίηση του Π.Δ. 80/1993 «Ρύθμιση θεμάτων εκ¬ 
παίδευσης κ.λπ. του προσωπικού του Υπουργείου Δη¬ 
μόσιας Τάξης...»(Α' 35). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 'παρ. 1 εδάφ. ζ" του Ν. 
1481/1984 «Οργανισμός Υπουργείου Δημόσιας Τάξης» 
(Α’ 152), όπως αντικαταοτάθηκε με το άρθρο 1 παρ. 1 του 
Ν. 1590/1986 (Α’49). 

2. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α’ 36). 

3. Τις διατάξεις του άρθρου 2ΘΑ του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154). 

4. Το γεγονός ότι από τις διατάξεις του παρόντος δια¬ 
τάγματος δεν προκαλεΐται δαπάνη σε βάρος του Κρατικού 
Προϋπολογισμού. 

5. Την υπ' αριθ. 222/1995 γνωμοδότηση του Συμβου¬ 
λίου της Επικρατείας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Η πράγραφος 2 του άρθρου 14 του Π.Δ. 80/1993 αντι¬ 
καθίσταται ως εξής: 

«2. Οι διατάξεις των παραγράφων 2 και 3 του άρθρου 11 
του παρόντος ειραρμάζονται ανάλογα και για το Τμήμα 
Μετεκπαίδευσης Αρχιφυλάκων - Αστυφυλάκων. Σχολεία 
Μετεκπαίδευσης δΟναται να λειτουργούν, όταν ιδιαίτεροι 
λόγοι και οι υπηρεσιακές ανάγκες το επιβάλλουν, στις 
έδρες τίίν Γενικών Αστυνομικών Διευθύνσεων Αθηνών - 
Θεσσαλονίκης και των Αστυνομικών Διευθύνσεων Νομών 
για την εξειδίκευση - επιμόρφωση του προσωπικού αυτών 
σε ορισμένα αντικείμενα, Για το σκοπό αυτό καταρτίζεται 
σχετικό πρόγραμμα από τη Διεύθυνση Εκπαίδευσης του 
Υπουργείου Δημόσιας Τάξης, ύστερα από πρόταση της 
Σχολής Μετεκπαίδευσης - Επιμόρφωσης, στο οποίο ορί¬ 
ζεται το αντικείμενο της μετεκπαίδευσης και η διάρκεια 
αυτής». 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήοεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 6 Ιουνίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΔΗΜΟΣΙΑΣ ΤΑ5ΗΙ 

ΙΟΣΗΦ ΒΑΛΥΡΑΚΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 205 (4) 

Κατάταξη αθλητών εθνικής ομάδας στην Ελληνική Αστυ¬ 
νομία και Πυροσβεστικό Σώμα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

1. Τις διατάξεις του άρθρου 11 παρ. 1 εδάφ. ζ' και η' του 
Ν. 1481/1984 (Α' 152) «Οργανισμός Υπουργείου Δημό¬ 
σιας Τάξης», όπως αντικαταστάθηκε με το άρθρο 1 του Ν. 
1590/1988 (Α'49). 

2. Τις διατάξεις της παρ. 2 του άρθρου 1 του Ν. 1590/ 
1986 «Τροποποίηση διατάξεων του Ν. 1481/1984 «Ορ¬ 
γανισμός Υπουργείου Δημόσιας Τάξης και άλλες διατά¬ 
ξεις». 

3. Τις διατάξεις του άρθρου 29Α του Ν. 1558/1985 
•Κυβέρνηση και Κυβερνητικά Όργανα» (Α’ 137), το οποίο 
προστέθηκε με το άρθρο 27 του Ν. 2081/1992 (Α' 154). 

4. Τις διατάξεις του Π.Δ, 82/1993 «Περιορισμός ουναρ- 
μοδιότητας κατά την έκδοση κανονιστικών διατάξεων και 
αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α' 36). 

5. Τις διατάξεις του Π.Δ. 108/1994 «Περιορισμός αρμο¬ 
διότητας κατά την έκδοση διαταγμάτων και αποφάσεων 
σε θέματα αρμοδιότητας των Υπουργείων Προεδρίας της 
Κυβέρνησης και Δημόσιας Τάξης» (Α' 82). 

6. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

7. Την υπ’ αριθ. 244/1995 γνωμοδότηση του Συμβου¬ 
λίου της ΕπικρατεΙας, ύστερα από πρόταση του Υπουργού 
Δημόσιος Τάξης, αποφασίζουμε: 


Άρθρο 1 

Στους διαγωνισμούς για κατάταξη στην Ελληνική Αστυ¬ 
νομία ως δοκίμων αστυφυλάκων, που ενεργούνται, σύμ¬ 
φωνα με τις διατάξεις της παρ. 3 του άρθρου 7 του Ν, 
2228/1994 (Α' 122), δύναντοι να συμμετέχουν και οι 
αθλητές μέλη της εθνικής ομάδας οποιουδήποτε ατομι¬ 
κού ή ομαδικού αθλήματος, εφόσον δεν έχουν υπερβεί το 
τριακοστό έτος της ηλικίας τους και ανεξάρτητα αν έχουν 
εκπληρώσει τις στρατιωτικές τους υποχρεώσεις. 

2. Οι αθλητές της παρ. 1 του παρόντος δύνανται να κα¬ 
τατάσσονται στο Πυροοβεσπκό Σώμα μέχρι της συμπλή¬ 
ρωσης του τριακοστού έτους της ηλικίας τους. 

3. Για τα θέματα που αφορούν τα λοιπά προσόντα και δι- 
καιολογητικά, τη διαδικασία επιλογής και κατάταξης κα¬ 
θώς και την εκπαίδευσή τους εφαρμόζονται οι διατάξεις 
του οικείου κανονισμού του Σώματος, στο οποίο κατατάσ¬ 
σονται. 

Άρθρο 2 

Η ισχύς του παρόντος διατάγματος αρχίζει απά τη δημο¬ 
σίευσή του στην Εφημερίδα της Κυβερνήοεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 6 Ιουνίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΔΗΜΟΠΑΣ ΤΑΞΗΣ 

ΙΩΣΗΦ ΒΑΛΥΡΜ(ΗΣ 

- ^ - 

ΠΡΟΕΔΡΙΚΟ ΔΙΑΤΑΓΜΑ ΥίΤ ΑΡΙΘ. 206 (5) 

ΕπαναμεταβΙβαση άσκησης αρμοδιοτήτων των Υπουργών 

Οικονομικών και Περιβάλλοντος Χωροταξίας και Δημο¬ 
σίων Έργων, που έχουν μεταβιβασθεΐ στον Γενικό 

Γραμματέα Περιφέρειας Ανατολικής Μακεδονίας και 

Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 66 του Ν. 1622/1986 «Το¬ 
πική αυτοδιοίκηση - περιφερειακή ανάπτυξη και δημοκρα¬ 
τικός προγραμματισμός (Α’ 92) όπως η παρ. 3 του άρθρου 
αυτού τροποποιήθηκε με το άρθρο 33 του Ν. 1832/1989 
και συμπληρώθηκε με το άρθρο 84 του Ν. 1943/1991 (Α' 
50). 

2. Τις διατάξεις του Π. Δ/τος 51/1988 «Οργανισμός 
Υπουργείου ΠΕ.ΧΩ.Δ.Ε.» (Α' 19). 

3. Τις διατάξεις του Π. Δ/τος 69/1988 «Οργανισμός Γ ε¬ 
νικής ΓραμματεΙσς Δημοσίων Εργων» (Α' 28). 

4. Τις διατάξεις του Π. Δ/τος 404/1989 «Αναδιάρθρωση 
και Σύσταση Διευθύνσεων Περιφέρειας Υπουργείου ΠΕ.¬ 
ΧΩ.Δ.Ε. (Α 173)». 

5. Τις διατάξεις του Ν. Δ/τος 797/1971 «περί αναγκα¬ 
στικών απαλλοτριώσεων» (Α' 1). 

6. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Οργανα» (Α’ 137), όπως 
συμπληρώθηκε με το άρθρο 27 του Ν. 2081/1992 (Α' 
154). 

7. Το γεγονός ότι από τις διατάξεις του παρόντος δια- 

τάγματος δεν προκαλεΐται δαπάνη σε βάρος του κρατικού 
προϋπολογισμού. 

8. Την ΥΠ 121/1994 απόφαση του Πρωθυπουργού για 
τον κα^ρισμό αρμοδιοτήτων του Αναπληρωτή Υπουργού 
Εσωτερικών Γεωργίου Δασκαλάκη (Β' 550). 

9. Τις διατάξεις του άρθρου 19 του Ν. 1735/1987 
«Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατά¬ 
ξεις» (Α' 195). 

10. Την 186/1996 γνωμοδότηση του Συμβουλίου της 
ΕπικρατεΙας με πρόταση των Υπουργών Προεδρίας της 
Κυβέρνησης, Εθνικής Οικονομίας, Οικονομικών και Περι- 
βάΜοντος Χωροταξίας και Δημοσίων Έργων και του Ανα¬ 
πληρωτή Υπουργού Εσωτερικών, αποφασίζουμε: 

Αρθρο 1 

Επαναμεταβιβάζεται για χρονικό διάστημα δύο (2) ετών 
η άσκηση από τον Γενικό Γραμματέα Περιφέρειας Ανατο¬ 
λικής Μακεδονίας και Θράκης των αρμοδιοτήτων διανο- 
μαρχιακού επιπέδου, όπως αυτές αναφέρονται στο άρθρο 
1 του Π. Δ/τος 46/1992 «Μεταβίβαση αρμοδιοτήτων των 
Υπουργών Οικονομικών και Περιβάλλοντος Χωροταξίας 
και Δημοσίων Έργων στο Γ ενικό Γ ραμματέα Περιφέρειας 
Ανατο^κής Μακεδονίας και Θράκης» (Α' 19). 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεοίς. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 6 Ιουνίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


οι ΥΠΟΥΡΓΟΙ 

ΠΡΟΕΔΡΙΑΣ ΤΉΣ ΚΥΒΕΡΝΗΣΗΣ 

I. ηΟΤΤΑΚΗΣ 


ΑΝΑΠ.ΕΣΟΤΕΡΙΚΟΝ 

Γ.ΔΑΖΚΑΛΑΚΗΣ 


ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΠΑΠΑΝΤΟΝΙΟΥ Α. ΠΑΠΑΔΟΠΟΥΛΟΣ 


ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΟΤΗΣ 
- ¥ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 207 (6) 

Μεταβίβαση αρμοδιοτήτων πολεοδομικών εφαρμογών 
στο Δήμο Μακρακώμης (Ν. Φθιώτιδας). 


Ο ΠΡΟΕΔΡΟΣ 

ΤΗΣ Ε/\ΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 61 του Ν. 947/ 
1979 «περί οικιστικών περιοχών» (Α' 169). 

2. Τις διατάξεις του άρθρου 34 του Ν. 1337/83 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33). 

3. Τις διατάξεις της παρ. 1 του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

4. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 


(Α'154). 

5. Τις διατάξεις του άρθρου 9 του Π. Δ/τος 437/1985 
«Καθορισμός και ανακατανομή των Υπουργείων» (Α' 157). 

6. Τη σχετική πρόταση του Δήμου Μακρακώμης που 
διατυπώθηκε στις 1/1990 και 18/1994 αποφάσεις του 
Δημοτικού Συμβουλίου και το γεγονός ότι όπως διαπιστώ¬ 
νεται από αυτές και από το 1223/20.7.1994 έγγραφό του 
υπάρχει δυνατότητα στελέχωσης κατάλληλης τεχνικής 
υπηρεσίας. 

7. Το γεγονός ότι από τις κανονιστικές διατάξεις αυτού 
του Δ/τος δεν προκαλεΐται δαπάνη οε βάρος του κρατικού 
προϋπολογισμού και του οικείου Ο.Τ.Α. 

8. Την 77/1995 γνωμοδότηση του Συμβουλίου της Επι¬ 
κράτειας με πρόταση των Υπουργών Εσωτερικών και Πε¬ 
ριβάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

1. Μεταβιβάζεται στο Δήμο Μακρακώμης και για την πε- 
ριφέρειά του, η άσκηση όλων των αρμοδιοτήτων της πολε- 
οδομικής υπηρεσίας του Υπουργείου Περιβάλλοντος, Χω¬ 
ροταξίας και Δημοσίων Έργων που αναφέρεται στο άρθρο 
27 παρ. 1 του Ν. 1577/1985 «Γενικός Οικοδομικός Κανο¬ 
νισμός» (Α' 210) και στο άρθρο 2 του Π. Δ/τος της 
8.7.1993 «Τρόπος έκδοσης οικοδομικών αδειών και έλεγ¬ 
χος των ανεγειρομένων οικοδομών» (Δ' 795) και ειδικό¬ 
τερα: 

α) Έκδοσης οικοδομικών αδειών (άρθρο 22 του Ν. 
1577/1985). 

β) Εφαρμογής της διαδικασίας χαρακτηρισμού και κατε¬ 
δάφισης αυθαιρέτων κατασκευών, επιβολής προστίμου, 
ειδικής εισφοράς και κάθε άλλης σχετικής ενέργειας, 
σύμφωνα με τα άρθρα 17 και 18 του Ν. 1337/1983 και τις 
διατάξεις του από 5.7.1983 Π. Δ/τος «Διαδικασία χαρα¬ 
κτηρισμού και κατεδάφιση νέων αυθαιρέτων κατασκευών 
και ρύθμιση συναφών θεμάτων (Δ' 291) και των από 
3.9.1983 Π. Δ/των «Τρόπος και διαδικασία εκτίμησης της 
αξίας των αυθαιρέτων κατασκευών και καθορισμός του 
ύψους των προστίμων αυτών» και «Προσδιορισμός της Ει¬ 
δικής Εισφοράς Αυθαιρέτου και σχετικές διαδικασίες» (Δ' 
393) όπως ισχύουν. 

γ) Επιβολές τοίν διοικητικών ποινών προστίμων που 
προβλέπονται από το άρθρο 60 του Ν. 947/1979 και ειδι¬ 
κότερα από την περίτπωση β της παραγρ. 1. 

δ) Εφαρμογής της διαδικασίας διατήρησης ή κατεδάφι¬ 
σης κτισμάτων ή κατασκευών σύμφωνα με τις διατάξεις 
των παρ. 5, 7 και 8 του άρθρου 8 και της παρ. 8 του άρ¬ 
θρου 9 του Ν. 1512/1985 -Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών» (Α' 4). 

2. Οι κατά τις ανωτέρω περιπτώσεις β, γ και δ αρμοδιό¬ 
τητες ασκούνται παράλληλα και από την κατά τις οικείες 
διατάξεις αρμόδια Πολεοδομική Υπηρεσία, εάν η κατά τα 
ανωτέρω δημοτική Υπηρεσία παραλείψει την άσκηση αυ¬ 
τών. 

Σε περίπτωση κατά την οποία και οι δύο υπηρεσίες εηι- 
ληφθούν της υποθέσεως, κατά την άσκηση της ως άνω 
αρμοδιότητας, την ίδια ημέρα κατισχύει η πράξη της Πολε- 
οδομικής Υπηρεσίας τεκμαιρομένης παραλείψεως της 
δημοτικής υτπιρεσίας να αποφανθεί. Η σχετική πράξη της 
Πολεοδομικής Υπηρεσίας κοινοποιείται πάντοτε στην 
κατά τα ανωτέρω αρμόδια δημοτική υπηρεσία η οποία 

υποχρεούται ν’ απέχει οπό κάθε περαιτέρω ενέργεια για 
τη συγκεκριμένη υπόθεση. 

Άρθρο 2 

1. Στον Ιδιο δήμο και για την περκρέρειά του μεταβιβά¬ 
ζονται επίσης οι αρμοδιότητες για τη σύμφωνα με το άρ¬ 
θρο 32 και επόμενα του Ν. Δ/τος της 17.7.1923, κατάρ¬ 
τιση και έκδοση πράξεων αναλογισμού προσκύρωσης και 
τακτοποίησης οικοπέδων, εκτός από τις περιπτώσεις που 
την διάνοιξη των οδών επισπεύδει το Δημόσιο, σύμφωνα 
με το άρθρο 5 του Ν. 653/1977 «Περί υποχρεώσεως των 
παροδίων ιδιοκτητών δια την διάνοιξιν εθνικών οδών, αντι- 
καταστάσεως της παρ. 3 του άρθρου 6 του Ν. 5269/1931 
και ρυθμίσεως συναφών θεμάτων» (Α' 214). 

Στις περιπτώσεις ενστάσεων για τις πιο πάνω πράξεις 
αποφασίζει ο αρμόδιος Νομάρχης σύμφωνα με τις ισχϋου- 
σες κάθε φορά διατάξεις. 

2.0 ίδιος δήμος, προβαίνει σε άλες τις υλικές και διαπι- 
στωτικές ενέργειες που απαιτούνται για την εφαρμογή 
στο έδαφος των σχεδίων πόλεων, σύμφωνα με τις ισχύου- 
σες διατάξεις. 

Άρθρο 3 

1. Στον Ιδιο δήμο και στην περκρέρειά του μεταβιβάζο¬ 
νται επίσης όλες οι αρμοδιότητες, σύνταξης εκθέσεων και 
αναθεώρησης αυτών στις περιπτώσεις επικίνδυνων οικο¬ 
δομών, σύμφωνα με το από 13/22.4.1929 Π. Δ/γμα «Περί 
επικινδύνων οικοδομών» (Α’ 153). Εξαιρούνται οι περιπτώ¬ 
σεις του άρθρου 7 του πιο πάνω διατάγματος για την κα- 
τάρτιοη εκθέσεων επικινδϋνως ετοιμορρόπων κατα¬ 
σκευών. 

2. Στην επιτροπή του άρθρου 7 του πιο πάνω διατάγμα¬ 
τος μπορούν να συμμετέχουν και οι μηχανικοί της τεχνικής 
υπηρεσίας του δήμου. 

3. Για την σύνταξη έκθεσης την αναθεώρησής της, την 
υποβολή και κρίση ενστάσεων, σύμφωνα με την παρ. 1 του 
παρόντος άρθρου, εφαρμόζονται ανάλογα οι διατάξεις του 
από 13/22.4.1929 Π. Δ/τος. 

Αρθρο 4 

1. Οι αρμοδιότητες που μεταβιβάζονται στο Δήμο Μα- 
κρακώμης με το παρόν διάταγμα ασκούνται από την τε¬ 
χνική υπηρεσία του. 

2. Ο Προϊστάμενος της πιο πάνω τεχνικής υπηρεσίας 
όταν ασκεί τις αρμοδιότητες που μεταβιβάζονται έχει όλες 
τις αρμοδιότητες που οι σχετικές κείμενες διατάξεις προ¬ 
βλέπουν για Προϊστάμενα «Γραφείο Νομομηχανικού» ή 
«Σχεδίου Πόλεως» ή -Πολεοδομικής Αρχής» και «Επιθεω- 
ρητού Δημοσίων Εργων». 

3. Οπου απαιτείται γνώμη «Αρχιτεκτονικής Επιτροπής» 
κατά την άσκηση των πιο πάνω αρμοδιοτήτων αυτή παρέ¬ 
χεται από την αρμόδια κατά τόπο Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.) του Υπουργείου 
Περιβάλλοντος, Χωροταξίας και Δημοσίων Εργων. 

Άρθρο 5 

1. Με την επιφύλαξη των αρμοδιοτήτων που έχουν σύμ¬ 
φωνα με τις ισχύουοες σχετικές διατάξεις οι δημοτικές ή 
κοινοτικές αρχές στην τεχνική υπηρεσία του δήμου, ο 
Υπουργός Περιβάλλοντος, Χωροταξίας και Δημοσίων Ερ¬ 
γων και ο αρμόδιος νομάρχης μπορούν πάντοτε με τα όρ¬ 
γανα που ορίζονται από αυτούς, να ασκήσουν επιθεώρηση 
στην τεχνική υπηρεσία του δήμου για τις αρμοδιότητες 


που μεταβιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτε στο 
Υπουργείο Περιβάλλοντος, Χωροταξίας και Δημοσίων 
Έργων στο Νομάρχη και στον Δήμαρχο ο οποίος είναι 
υποχρεωμένος να την ανακοινώσει στο Δημοτικό Συμβού¬ 
λιο. 

Άρθρο 6 

1. Διαδικασίες οι οποίες έχουν αρχίσει και αφορούν αρ¬ 
μοδιότητες που μεταβιβάζονται με το παρόν διάταγμα και 
οι οποίες εκκρεμούν την ημέρα έναρξης ισχύος του, στην 
Πολεοδομική Υπηρεσία ή σε Συμβούλιο ή σε επιτροπές 
συνεχίζονται και τελειώνουν από την ίδια υπηρεσία, με την 
διαδικασία που ισχύει μέχρι την ημέρα έναρξης ισχύος του 
παρόντος διατάγματος. 

2. Στο πρώτο στάδιο εφαρμογής του παρόντος από την 
τεχνική υπηρεσία του δήμου, οι αρμόδιες κρατικές υπηρε¬ 
σίες παρέχουν κάθε βοήθεια σ’ αυτή για την καλύτερη 
άσκηση των αρμοδιοτήτων που μεταβιβάζονται. 

Άρθρο 7 

1. Στο δήμο Μακρακώμης αποδίδεται ποσοστό 40% του 
προϊόντος της κρατήσεως που προβλέπεται από την παρ. 
3 του άρθρου 2 του ΚΗ/1947 ψηφίσματος όπως ισχύει. 

2. Στον ίδιο δήμο περιέρχεται το σύνολο των προστίμοίν 
της περίπτωσης γ του άρθρου 1 του παρόντος. 

Σε όσες περιπτώσεις η βεβαίωση γίνεται από την Πολε¬ 
οδομική Υπηρεσία, κατ' εφαρμογή της παρ. 2 του άρθρου 
7 του παρόντος, τα πρόστιμα δεν περιέρχονται στο Δήμο 
αλλά στο Δημόσιο. 

Άρθρο 8 

Η ισχύς του παρόντος διατάγματος αρχίζει δύο (2) μήνες 
μετά τη δημοσίευσή του στην Εφημερίδα της Κυβερνή- 
σεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 30 Μαίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

είΟΤΕΡΙΚΩΝ ΠΕΡ1Β. ΧΟΡ/ΞΙΑΣ & ΔΗΜ, ΕΡΓΟΝ 

ΚΩΣΤΑΣ ΣΚΑΝΔΑΛΙΔΗΣ ΚΟΣΤΑΣ ΛΑΛΙΟΤΙΙΣ 

-♦- 

Α ΠΟΦΑΣΕΙ Σ 

Αριθ. 3008 (7) 

Δημοσίευση στην Εφημερίδα της Κυβερνήσεως αποφά- 
σεως της Ολομέλειας της Βουλής «Για την κατασκευή, 
με χρηματοδότηση της Βουλής, ανά ενός δημοσίου 
σχολείου στους πληγέντες, από τους σεισμούς Νομούς 
Γρεβενών και Κοζάνης». 

Ο ΠΡΟΕΔΡΟΣ ΤΗΣ ΒΟΥΛΗΣ 

ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος. 

2. Την κατά τη ΡΛΖ' Συνεδρίαση της 1ης Ιουνίου 1995 
ομόφωνη απόφαση της Ολομέλειας της Βουλής των Ελ- 

λήνων. 

3. Το άρθρο 150 του Κανονισμού της Βουλής {Μέρος Β’ 
- Προσωπικό), παραγγέλουμε: 

Την δημοσίευοη στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 
Η Βουλή των Ελλήνων 
Έχοντας υπόψη: 

1. Το άρθρο 65 του Συντάγματος. 

2. Τα άρθρα 11 παρ. 4 και 7,120 παρ. 7 του Κανονισμού 
της Βουλής (Μέρος Α' - Κοινοβουλευτικό) σε συνδυασμό 
προς τα άρθρα 96 παρ. 2 περιπτ. ιδ’ και 130 παρ. 3 του Κα¬ 
νονισμού της Βουλής (Μέρος Β' - Προσωπικό). 

3. Τον πρόσφατο σεισμό που έπληξε τους νομούς Γρε- 
βενών και Κοζάνης και ιδίβις τις ζημίες που υπέστησαν τα 
δημόσια σχολεία στις ως άνω πληγείσες περιοχές. 

4. Την εκδηλίύθείσα από όλες τις Κοινοβουλευτικές 
Ομάδες της Βουλής συμπαράσταση στους κατοίκους των 
πληγεισών περιοχών για την ανάγκη άμεσης κατά το δυ¬ 
νατό αποκατάστασης των ζημιών. 

5. Την από 31.5.1995 ομόφωνη απόςραση της Διάσκε¬ 
ψης των Προέδρων, αποφασίζει: 

1. Να συμβάλλει η Βουλή στην ανακούφιση των κατοί¬ 
κων των σεισμοπλήκτων Νομών με τη χρηματοδότηση κα¬ 
τασκευής δύο δημοσίων σχολείων, ένα στο Νομό Γρεβε- 
νών και ένα στο Νομό Κοζάνης, μερίμνη του Οργανισμού 
Σχολικών Κτιρίων. 

2. Εγκρίνει όπως η δαπάνη που θα απαιτηθεί για τη χρη¬ 
ματοδότηση αυτή βαρύνει τον προϋπολογισμό εξόδων της 
Βουλής χρήσεως 1995. 

3. Εξουσιοδοτεί τον Πρόεδρο της Βουλής να προσδιορί¬ 
σει τα σχολεία αυτά, να μεταφέρει από τον προϋπολογι¬ 
σμό της Βουλής το ποσό που θα απαιτηθεί για το σκοπό 
αυτό και παράλληλα όπως με απόφασή του ρυθμίζει κάθε 
αναγκαία λεπτομέρεια ή ερμηνευτικό κενό της παρούσης, 
ώστε να επιτευχθεί στο συντομότερο χρόνο και εντός του 
τρέχοντος έτους η ανέγερση των ως άνω δύο δημοσίων 
σχολείων από τον Οργανισμό Σχολικών Κτιρίων. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 8 Ιουνίου 1995 

ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΑΑΜΑΝΗΣ 
-»- 

Αριθ. 3009 (8) 

Δημοσίευση στην Εφημερίδα της Κυβερνήσεως αποφά¬ 
σεως της Ολομέλειας της Βουλής «Περί ερμηνευτικής 
προσθήκης στο άρθρο 32α του Κανονισμού της Βου¬ 
λής (Μέρος Β' - Προσωπικό)». 

Ο ΠΡΟΕΔΡΟΣ ΤΗΣ ΒΟΥΛΗΣ 
ΤΟΝ ΕΛΛΗΝΟΝ 

Έχοντας υπόψη: 

1. Το άρθρο 65 του Συντάγματος. 

2. Την κατά τη ΡΛΖ' Συνεδρίαση της 1ης Ιουνίου 1996 
ομόφωνη απόφαση της Ολομέλειας της Βουλής των Ελ¬ 
λήνων. 

3. Το άρθρο 150 του Κανονισμού της Βουλής (Μέρος Β' 

- Προσωπικό), παραγγέλουμε: 

Την δημοσίευση στην Εφημερίδα της Κυβερνήσεως της 
αποςΚισεως αυτής, που έχει ως εξής; 


ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Η Βουλή των Ελλήνων 
Έχοντας υπόψη; 

1. Τα άρθρα 65 και 77 του Συντάγματος. 

2. Το άρθρο 32α του Κανονισμού της Βουλής (Μέρος Β’ 
- Προσωπικό), όπως συμπληρώθηκε με την από 
25.11.1993 ομόφωνη απόφαση της Ολομέλειας της Βου¬ 
λής. 

3. Το ερμηνευτικό κενό που δημιουργείται σε περί¬ 
πτωση θανάτου πρώην Προέδρων Βουλής. 

4. Την από 31.5.1995 ομόφωνη απόφαση της Διάσκε¬ 
ψης των Προέδρων, αποφασίζει; 

Η αληθής έννοια της παραγράφου 3 του άρθρου 32α 
του Κανονισμού της Βουλής (Μέρος Β' - Προσωπικό) είναι 
ότι «Σε περίπτωση θανάτου διστελέοαντος Προέδρου 
Βουλής ο επιζών σύζυγος εξακολουθεί να λαμβ^ει από 
τη Βουλή έξοδα παραστάσεως μειωμένα κατά 25%. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβεριή^σεως. 

Αθήνα, 8 ίουνίου 1995 

ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΑΑΜΑΝΗΣ 


- ♦- 

(9) 

Πράξη Διοικητή αριθ. 2360/30.5.95 
(Άρθρο 1 του Ν. 1266/82) 

Τροποποίηση των διατάξεων της ΠΔ/ΤΕ 1955/2.7.91, 
όπως ισχύει, που αφορούν στην καταναλωτική πίστη 
και στη χορήγηση δανείων σε φυσικά πρόσωπα. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔίΟίΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Τις διατάξεις του άρθρου 1 του Ν. 1266/82 «όργανα 
ασιά^σειος της νομιμαστικής, πιστωτικής και συναλλαγμα¬ 
τικής πολιτικής και άλλες διατάξεις». 

β) Την ΠΔ/ΤΕ 1955/2,7.91, όπως ισχύει, που αφορά 
στους κανόνες που διέπουν τη χορήγηση δανείων σε 
δραχμές από πιστωτικά ιδρύματα που λειτουργούν στην 
Ελλάδα. 

γ) Την ΠΔ/ΤΕ 2286/28.1.94 με την οποία εγκρίθηκε η 
τροποποίηση των διατάξεων της πιο πάνω Πράξης σχετικά 
με την καταναλωτική πίστη και τη χορήγηση δανείων σε 
φυσικά πρόσωπα για την κάλυψη προσωπικών τους ανα¬ 
γκών. 

δ) Την ΠΔ/ΤΕ 1932/3.5.91, όπως ισχύει, αποφάσισε τα 
εξής; 

I. Τρσποποιούνται οι διατάξεις της ΠΔ/ΤΕ 1955/2.7.91, 
όπως ισχύει, (τελευταία τροποποιητική ΠΔ/ΤΕ 2286/ 
28.1.94) και καθορίζονται τα ακόλουθα: 

1. Επιτρέπεται η χρηματοδότηση φυσικών προσώπων 
έναντι δικαιολογητικών και για την κάλυψη δαπανών τους 
που αφορούν σε αγορά υπηρεσιών εντός του καθοριζομέ- 
νου στην παραγρ. 1 της ΠΔ/ΤΕ 2286/28.1.94 συνολικού 
κατά τράπεζα ορίου χρηματοδότησης (δρχ. 8.(ΧΧ).000) 
προς κάθε φυσικό πρόσωπο. 

2. Επιτρέπεται η διάθεση οπό κάθε πιστωτικό ίδρυμα 
περισσότερων του ενός πιστωτικών δελτίων στο ίδιο φυ¬ 
σικό πρόσωπο, υπό τον όρο ότι το υφιστάμενο εκάστοτε 
συνολικό χρεωστικό τους υπόλοιπο δεν θα υπερβαίνει το 
πιο πάνω ανώτατο όριο χρηματοδότησης. 

3. Το ανώτατο κατά μήνα όριο άντλησης μετρητών στο 
εσωτερικό ή εξωτερικό μέσω χρήσης πιστωτικών καρτών 
καθορίζεται στο ισότιμο των ΕΟίΙΙ .0(Χ). Το εν λόγω όριο 

αφορά στο σύνολο των κατ’ άτομο και κατά τράπεζα εκδι- 
δομένων πιστωτικών δελτίων και συνυποΑονΙζεται. στο 
ανώτατο όριο των δανείων για κάλυψη προσωπικών ανα¬ 
γκών (παραγρ. 1β της ΠΔ/ΤΕ 2286/28.1.94). 

II. Διευκρινίζεται ότι στο προβλεπόμενο στην παράγρ. 1 
της ΠΔ/ΤΕ 2286/28.1.94 συνολικό κατά τράπεζα ανώ¬ 
τατο όριο καταναλωτικής πίστης υπάγεται και το προϊόν 
αγοράς από τα πιστωτικά ιδρύματα τίτλων κυριότητας ιδι¬ 
ωτών με ταυτόχρονη συμφωνία εποναπώλησης (ΡθνθΓΒθ 
ββροε). 

Κατά τα λοιπά οι διατάξεις της ΠΔ/ΤΕ 1955/2.7.91, 
όπως ισχύει, παραμένουν αμετάβλητες. 

Οι διατάξεις της παραγρ. 3 της ΠΔ/ΤΕ 1932/3.5.91, 
όπως ισχύει, καταργούνται. 

Από τις διατάξεις της παρούσας Πράξης δεν προκαλεΐ- 
ται δαπάνη οε βάρος του Κρατικού Προϋπολογισμού. 

Η Πράξη αυτή να δημοσιευθεΐ στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 
-»- 

Πράξη Διοικητή αριθ. 2361 /30.5.95 
( Αρθρο 1 του Ν. 1266/82) 

Τροποποίηση των διατάξεων της ΠΔ/ΤΕ 1955/2.7.91, 
όπως ισχύει, που αφορούν στη χορήγηση δανείων για 
την αγορά μετοχών και εταιρικών μεριδίων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Τις διατάξεις του άρθρου 1 του Ν. 1266/82 «όργανα 
ασκήσεως της νομιμαστικής, πιστωτικής και συναλλαγμα¬ 
τικής πολιτικής και άλλες διατάξεις». 

β) Την ΠΔ/ΤΕ 1955/2.7.91, όπως ισχύει, που αφορά 
στους κανόνες που διέπουν τη χορήγηση δανείων σε 
δραχμές από πιστωτικά ιδρύματα που λειτουργούν στην 
Ελλάδα. 

γ) Την ΠΔ/ΤΕ 2325/2.8,94, όπως ισχύει, αποφάσισε τα 
ακόλουθα; 

Τροποποιούνται οι διατάξεις του κεφ. Α' (παραγρ. Ια, Ιί) 
της ΠΔ/ΤΕ 1965/2.7.91, όπως ισχύει και καθορίζετα ότι η 
χρηματοδότηση για την αγορά μετοχών ή εταιρικών μερι¬ 


δίων επιτρέπεται και στις περιπτώσεις που ο δανειοδο¬ 
τούμενος διατηρεί ή επαυξάνει το ποσοστό ελέγχου της 
επιχείρησης στο κεφάλαιο της οποίας πραγματοποιείται η 
συμμετοχή. 

Κατά τα λοιπά οι διατάξεις της ΠΔ/ΤΕ 1955/2.7.91. 
όπως ισχύει, παραμένουν αμετάβλητες. 

Από τις διατάξεις της παρούσας Πράξης δεν προκαλεΐ- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κύ¬ 
βε ρνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

-4- 

Ανάκληση της απόφασης ΕΝΠΘ 462/3/7.12.90 περί 
εγκρίσεως ιδρύσεως και λειτουργίας στην Ελλάδα Γ ρα¬ 
φείου Αντιπροσωπείας και Οικονομικών Πληροφοριών 
της Τράπεζας «ΒΑΝΟΑ ΠΕΙ.Ι.Α βνίΖΖΕΚΑ ΙΤΑ- 
ΕΙΑΝΑ». 

(Συνεδρίαση 557/16.5.95) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Το από 10.5.95 (ΑΠ 14407) της «ΒΑΝΟΑ ΟΕί-Ι-Α 
δνίΖΖΕΠΑ ΙΤΑΙ.ΙΑΝΑ», που εδρεύει στο Λουγκάνο, με το 
οποίο αναφέρει ότι προτίθεται να διακόψει τη λειτουργία 
του Γραφείου Αντιπροσωπείας της. 
β) Την αποφ. ΕΝΠΘ 462/3/7.12.90, αποφάσισε: 

Να ανακαλέσει την παραπάνω απόφαση (ΕΝΠΘ 462/3/ 
7.12.90). 

Από τις διατάξεις της παρούσας απόφασης δεν ηροκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γραμματέας 

Ακριβές Αντίγραφο 
Αθήνα, 30 ΜΟΪου 1995 

Ο Γραμματέας 
Π. ΚΥΡΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




